Fil-ġimgħat li għaddew ħareġ it-trailer tal-film “Gozo”, ibbażat fuq storja psikoloġika tal-biża’. Il-film inġibed fuq perjodu ta’ sitt xhur f’diversi postijiet f’Għawdex fl-2011 u huwa produzzjoni tal-editur Leo Scott. Il-film twil 93 mintua jittratta l-istorja ta’ koppja żagħżugħa, Joe u Lucille li maru jgħixu f’Għawdex biex jibdew jgħixu ħajja ġdida u trankwilla. Huma għandhom karozza sabiħa, dħul fiss u farmhouse mill-isbaħ b’veduti li jaqtgħulek nifsek. Għal koppja kollox kien ward u żgħar sakemm turista żagħżugħa tiġi rrapportata nieqsa fuq il-gżira. Hawnhekk il-kuxjenza aġitata ta’ Joe tibda toħroġ l-aħjar tiegħu. Hekk kif jerġa’ jitla’ fil-wiċċ it-terrur tal-passat ta’ Joe u Lucille, jibdew jidhru l-ewwel xquq fil-ġenna li kienu qegħdin jgħixu fiha. Scott qal li kien jaf lil Għawdex u ħadem fuq dan il-film mal-attur Joseph Kennedy qabel daħal fix-xena l-kittieb tal-istejjer tal-biża’ Steven Sheil, il-producer Henry Scholfied u ko-awtriċi u direttriċi Miranda Bowen. Il-film għandu produzzjoni tal-kumpanija Bishop Films u kien possibbli biss permezz tal-appoġġ li ta l-editur ikoniku Sam Sneade ta’ Speade li għen finanzjarjament. Il-kast prinċipali jindkludi lil Joseph Kennedy, Ophelia Loyibond (Sex, drugs and rock and roll) u Daniel Lapaine (Muriel’s Wedding). Il-British Film Institute (BFI) qegħdin issa jinvestu fit-tlestija tal-film bil-għan li joħroġ fix-xhur li ġejjin.